**NOTĂ DE FUNDAMENTARE**

**Secţiunea 1**

**Titlul proiectului de act normativ**

|  |
| --- |
| Hotărâre a Guvernului privind aprobarea amplasamentului şi declanşarea procedurilor de expropriere a imobilelor proprietate privată care constituie coridorul de expropriere al obiectivului de racordare la Sistemul Electroenergetic Naţional a Centralei Hidroelectrice Bumbești situat pe amplasamentul lucrării de utilitate publică și interes național ”Amenajarea hidroenergetică a râului Jiu pe sectorul Livezeni – Bumbești”, județele Gorj și Hunedoara |

**Secţiunea a 2-a**

**Motivul emiterii actului normativ**

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1. Descrierea situaţiei actuale | Obiectivul de investiţii”Amenajarea Hidroenergetică a râului Jiu pe sectorul Livezeni - Bumbești” județele Gorj și Hunedoara face parte din categoria lucrărilor de interes naţional pentru realizarea, dezvoltarea şi producerea de energie electrică şi este amplasat în partea de sud a județului Hunedoara și nord a județului Gorj pe sectorul râului Jiu cuprins între localitățile Livezeni și Bumbești.  Unul din obiectivelele amenajării este și realizarea liniei electrice de 110 kV în lungime de 21 km și respectiv 10 km pentru conectarea la rețeaua electrică de transport a centralelor electrice asigurând evacuarea energiei electrice produsă în CHE Bumbești prin racordarea la SEN și va fi amplasat pe teritoriul administrativ al orașului Bumbești-Jiu, județul Gorj.  Prin Hotărârea Guvernului nr. 10/2003 au fost aprobați indicatorii tehnico-economici ai obiectivului de investiţii ”Amenajarea hidroenergetică a râului Jiu pe sectorul Livezeni-Bumbeşti”, județele Gorj și Hunedoara.  Amenajarea hidroenergetică, denumită în continuare AHE a râului Jiu pe sectorul Livezeni-Bumbești, a fost aprobată ca schemă hidroenergetică pentru valorificarea potenţialului hidroenergetic disponibil şi economic amenajabil al râului Jiu pe sectorul defileu, situată în județele Hunedoara și Gorj, având următorii parametrii energetici:   |  |  |  |  |  |  | | --- | --- | --- | --- | --- | --- | | Obiectiv | Hbr  (m) | Qi  (mc/s) | Pi  (MW) | Em (GWh/an) | Hidroagregat  (nr.) | | CHE Dumitra | 97 | 36,0 | 24,50 | 91 | 3 | | MHC Livezeni | 12,0 | 2,7 | 0,14 | 1 | 1 | | CHE Bumbești | 155 | 36,0 | 40,50 | 167 | 3 |   Schema de amenajare a obiectivului de investiţii cuprinde două trepte de cădere:   * Treapta de cădere Dumitra * Treapta de cădere Bumbești   CHE Bumbești este amplasată în partea de nord a orașului Bumbești Jiu, pe malul drept al Jiului, la circa 1200 m în amonte de podul existent pentru accesul pe Valea Porcului.  CHE Bumbeştieste a doua centrală situată în amonte de Bumbești Jiu, fiind echipată cu 3 grupuri cu turbine hidraulice de tip Francis, FVM 16,3 – 150, cu ax vertical.  Principalele obiective din cadrul incintei CHE Bumbești sunt:   * Centrala hidroelectrică; * Bazinul de liniștire racordat la canalul de fugă; * Stația de 110 kV; * Blocul de intervenție; * Platforme exterioare și căi de acces.   Pentru racordarea la SEN a CHE Bumbești și evacuarea energiei electrice produse este necesară realizarea unei linii electrice aeriene (LEA) 110 kV dublu circuit (d.c.) între CHE Bumbești și borna 35 bis a LEA 110 kV Tg. Jiu Nord-Parângu circuitul 2, existentă. Prin realizarea investiţiei ”AHE a râului Jiu pe sectorul Livezeni-Bumbeşti”, județele Gorj și Hunedoara se realizează următoarele funcţiuni principale:  * producția de energie electrică din aportul natural de apă (259 GWh/an); * reducerea importului de păcură pentru energia echivalentă în termocentrale (62.000 t/an); * reducerea emisiilor de bioxid de carbon din atmosfera prin înlocuirea energiei echivalente în termocentrale (150.000 t/an); * crearea de noi locuri de muncă, atât pe perioada de construcţie, cât şi pe cea de exploatare; * îmbunătațirea căilor de transport în zonă; * dezvoltarea economică a localităţilor din zona prin includerea obiectivului în sistemul de taxe şi impozite.   Punerea în funcţiune a acestor obiective energetice va contribui semnificativ la creşterea siguranţei energetice naţionale. Ca o consecinţă a echipării acestor centrale cu sisteme moderne de reglaj se va obține o îmbunătăţire sensibilă a calităţii energiei electrice livrate în sistem.  Linia electrică aeriană (LEA) 110 kV dublu circuit (d.c.) CHE Bumbești-borna 35 bis LEA 110 kV Tg. Jiu Nord-Parângu circuitul 2 este proiectată a se realiza pe un traseu paralel cu amplasamentul DN 66, pe direcția nord-sud între Stația de transformare 110/20 kV Parângu și CHE Bumbești amplasată la ieșirea din defileu a râului Jiu pe malul stâng.  Traseul liniei electrice aeriene LEA 110 kV pornește din partea de sud-est a incintei CHE Bumbești având direcția sud-est până în partea de nord a drumului comunal Dc 149 Sâmbotin – Bumbești Jiu. Pe acest tronson sunt traversate LEA 20 kV, zona împădurită de pe malul drept al râului Jiu și râul Jiu.  După traversarea Dc 149 traseul liniei are direcția sud-est, amplasat în lunca râului Jiu, traseul evită zona împădurită din partea de vest a localității Bumbești Jiu și se apropie de calea ferată simplă electrificată Tg. Jiu – Livezeni. În continuare traseul este paralel cu calea ferată și apoi cu DN 66 Filiași – Simeria, pe care îl traversează pentru evitarea sitului arheologic Castrul Roman și al complexului turistic cu același nume.  După traversarea DN 66 și a LEA 20 kV, zona gării CF Bumbești, traseul liniei are direcția sud, fiind amplasat între DN 66 și calea ferată Tg. Jiu Livezeni pe terenuri neagricole.  În continuare este traversat drumul comunal Dc 2A, traseul fiind amplasat între DN 66 și CF Tg. Jiu – Livezeni pe latura de vest a unității militare. După trecerea de uinitatea militară, linia proiectată traversează calea ferată simplă electrificată Tg. Jiu – Livezeni, are direcția sud-est și intră în stâlpul 35 bis din LEA 110 kV Tg. Jiu Nord-Parângu, stâlp situat în fața stației electrice Parângu.  Lungimea traseului LEA 110 kV între CHE Bumbești și borna 35 bis LEA 110 kV Tg. Jiu Nord-Parângu circuitul 2 existentă, este de cca. 8,39 km.  Pentru realizarea obiectivului amenajării, și anume, racordarea la SEN a CHE Bumbești, prin construirea liniei electrice aeriane (LEA) 110 kV dublu circuit (d.c.) CHE Bumbești-borna 35 bis LEA 110 kV Tg. Jiu Nord-Parângu circuitul 2 au fost obținute acorduri, autorizații și avize de la: Primăria Orașului Bumbești-Jiu – Acordul nr.1/2808/15.11.2016; ANAR-Administrația Bazinală de Apă Jiu – Avizul nr.1/04.01.2017; CN CĂI FERATE „CFR” – Avizul nr.7/5/1116/12.10.2017; CNAIR – Direcția Regională Drumuri și Poduri Craiova – Autorizația nr.14/30.01.2017; SN Transport avizul tehnic de racordare nr.001300000042/ 22.10.2013 de la SC CEZ Distribuţie SA pentru CHE Bumbești - racordare la SEN LEA 110 kV.  Pentru realizarea LEA 110 kV CHE Bumbești-borna 35 bis din LEA 110 kV Tg. Jiu Nord-Parângu circuitul 2, conform ”NTE 003/04/00 Normativ pentru construcția liniilor aeriene de energie electrică cu tensiunea peste 1000 V”, sunt necesare suprafețe de teren:   * definitive pentru fundațiile stâlpilor; * temporare numai pe perioada de execuție a investiției pentru platforme montare stâlpi precum montarea și întinderea conductoarelor active de protecție.   Suprafețele de teren ce se vor ocupa definitiv, pentru fundațiile stâlpilor, variază funcție de tipul și înălțimea acestora, după cum urmează:   * între 27 mp/stâlp și 40 mp/stâlp pentru stâlpii de întindere; * între 15 mp/stâlp și 21 mp/stâlp pentru stâlpii de susținere.   Suprafețele de teren ce se vor ocupa temporar, sunt următoarele:   * 540 mp platformă de lucru pentru montarea stâlpilor de susținere; * 750 mp platformă de lucru, aferentă stâlpilor de întindere, pentru tragerea la săgeată a conductoarelor active și de protecție; culoar în axul LEA cu lățimea de 3 m, pentru acces și montarea (întinderea) conductoarelor active și de protecție.   Pentru realizarea investiției și racordarea la Sistemul Electroenergetic Naţional, LEA 110 kV CHE Bumbești-borna 35 bis LEA 110 kV Tg. Jiu Nord-Parângu circuitul 2 este necesară suprafața totală de 45.118 mp teren din care: 838 mp definitiv și 44.280 mp temporar, situate pe teritoriul administrativ al UAT Bumbești Jiu, județul Gorj.  Defalcarea suprafețelor de teren necesare pe categorii de folosință, este următoarea:  - definitiv suprafața de 838 mp din care: 330 mp teren arabil și 508 mp teren pășune;  - temporar suprafața de 44280 mp din care: 14970 mp teren arabil și 29310 mp teren pășune.  Suprafețele de teren necesare realizării investiției sunt proprietate privată a persoanelor fizice și juridice.  Stâlpul nr. 35 bis existent, inclusiv terenul pe care este amplasat, din cadrul LEA 110 kV Tg. Jiu Nord-Parângu circuitul 2, în care se racordează LEA 110 kV d.c. CHE Bumbești, a fost realizat în baza contractului de racordare cu CEZ Distribuție Oltenia și este proprietatea acestui operator.  Investiția ”Amenajarea hidroenergetică a râului Jiu pe sectorul Livezeni – Bumbești” județele Gorj și Hunedoara a fost declarată lucrare de utilitate publică de interes național prin Hotărârea Guvernului nr.1297/2006, expropriator fiind statul român prin Societatea Hidroelectrica – S.A.  În conformitate cu dispozițiile art. 2 alin. (1) lit. d) din Legea nr. 255/2010 privind exproprierea pentru cauză de utilitate publică, cu modificările și completările ulterioare, necesară realizării unor obiective de interes național, județean și local lucrările de interes naţional pentru realizarea, dezvoltarea producerii, transportului şi distribuţiei de energie electrică sunt declarate de utilitate publică.  Terenurilor necesare pentru realizarea lucrărilor la LEA 110 kV CHE Bumbești borna 35 bis LEA 110 kV Tg. Jiu Nord-Parângu circuitul 2 se dobândesc prin expropriere pentru cauză de utilitate publică, conform prevederilor Legii nr. 255/2010, cu modificările și completările ulterioare.  Coridorul de expropriere include imobilele - terenuri proprietate privată a persoanelor fizice și juridice necesar a fi ocupate definitiv de fundațiile stâlpilor ce susțin conductoarele ”liniei electrice aeriene (LEA) 110 kV dublu circuit (d.c.) CHE Bumbesti - borna 35 bis LEA 110 kV Tg. Jiu Nord-Parangu circuitul 2”, în suprafață  totală de 684 mp, defalcată astfel:   |  |  |  |  |  |  |  |  | | --- | --- | --- | --- | --- | --- | --- | --- | | Nr. Crt. | Jud. | Unitatea administrativ teritorială | Categoria de folosință actuală | | | | Valoarea despăgubirii evaluată conform Legii nr.255/2010 | | Extravilan | | Intravilan | Total | | Arabil | Pășune | Arabil | | 1 | Gorj | Bumbești - Jiu | 456 mp | 62 mp | 166 mp | 684 mp | 660 lei |   Sumele individuale aferente despăgubirilor necesar a fi aprobate și achitate sunt în suma de 660 lei, conform *Raportului de evaluare* privind determinarea cuantumului despăgubirilor pentru realizarea liniei electrice de 110 kV pentru conectarea la rețeaua electrică de transport a centralelor electrice din cadrul *”Amenajării hidroenergetice a râului Jiu pe sectorul Livezeni – Bumbești”*, întocmit, în conformitate cu prevederile art. 11 alin. 8 din Legea nr. 255/2010, cu modificările și completările ulterioare, de evaluator autorizat ANEVAR Cioroianu Ovidiu-Vasile cu legitimația nr. 11.485 pentru Unitatea Administrativ Teritorială (UAT) Bumbești-Jiu din județul Gorj, având la bază expertizele întocmite pentru Camera Notarilor Publici Craiova. Lista proprietarilor imobilelor situate în coridorul de expropriere a fost întocmită în baza evidenţelor ONCPI Gorj şi a evidenţelor unităţilor administrativ teritoriale, confirmate de acestea cu ştampilă şi semnătură.  Dobândirea terenurilor proprietate privată pentru înființarea și funcționarea capacității energetice aferentă obiectivului de invesiții ”AHE a râului Jiu pe sectorul Livezeni – Bumbești”, județele Gorj și Hunedoara a respectat dispozițiile legale în vigoare ale legii energiei electrice și a gazelor naturale, în sensul că prima opțiune a Societății Hidroelectrca S.A. a fost cumpărarea terenurilor de la proprietar.  În conformitate cu prevederile legale în vigoare achiziţia terenurilor din amplasamentul obiectivului de investiții s-a desfăşurat cu mari dificultăţi. De asemenea, probleme deosebite au fost generate de lipsa actelor de proprietate şi de litigiile dintre moştenitori privind succesiunea asupra bunurilor deţinute în comun.  Precizăm că până la această dată nu se cunoaște cu exactitate situația drepturilor de proprietate asupra terenurilor datorită faptului că o parte din imobilele proprietate privată ce fac obiectul prezentului proiect de act normativ nu au fost înscrise în cartea funciară, întrucât Legea nr.7/1996 a cadastrului şi a publicităţii imobiliare, republicată, cu modificările şi completările ulterioare, nu instituie un termen de înscriere în Cartea Funciară.  La data prezentei pentru realizarea fundațiilor stâlpilor LEA 110 kV de racordare la SEN a CHE Bumbești, Hidroelectrica a obținut terenurile necesare amplasării stâlpilor 21÷28, terenuri neincluse în lista imobilelor care se vor expropria în baza prevederilor Legii nr. 255/2010, cu modificările şi completările ulterioare.  În conformitate cu art. 28 alin.(1) din Legea nr. 255/2010, cu modificările şi completările ulterioare, expropriatorul a evidenţiat și bunurile imobile, proprietate publică a unităţilor administrativ-teritoriale, cuprinse în coridorul de expropriere şi afectate de lucrările de utilitate publică, ce trec, în condiţiile legii, în proprietatea publică a statului şi administrarea expropriatorului. |
| 2. Schimbări preconizate | Prin prezentul proiect de act normativ se propune:   1. aprobarea amplasamentului pentru realizarea, obiectivului de racordare la Sistemul Electroenergetic Naţional a Centralei Hidroelectrice Bumbești din cadrul lucrării de utilitate publică de interes naţional „Amenajarea Hidroenergetică a râului Jiu pe sectorul Livezeni – Bumbești”, județele Gorj și Hunedoara; 2. aprobarea declanșării procedurilor de expropriere pentru imobilelor proprietate   privată care constituie coridorul de expropriere al obiectivului de racordare la Sistemul Electroenergetic Naţional a Centralei Hidroelectrice Bumbești, situate pe teritoriul administrativ al Orașului Bumbești Jiu, Județul Gorj;   1. lista proprietarilor/deținătorilor imobilelor așa cum rezultă din evidențele OCPI Gorj şi a evidenţelor unităţilor administrativ teritoriale; 2. aprobarea sumelor individuale estimate de către expropriator, aferente despăgubirilor pentru imobilele proprietate privată situate în coridorul de expropriere al obiectivului de racordare la Sistemul Electroenergetic Naţional a Centralei Hidroelectrice Bumbești din cadrul lucrării de utilitate publică de interes naţional ”AHE a râului Jiu pe sectorul Livezeni – Bumbești. ”, județele Gorj și Hunedoara, în valoare totală de 660 lei pentru terenurile ce vor fi expropriate, situate pe teritoriul administrativ al Orașului Bumbești Jiu, județul Gorj și care sunt amplasate în intravilan (166 mp teren arabil) și extravilan (456 mp teren arabil, 62 mp teren pășune/fâneață), conform raportului de evaluare realizat în februarie 2018 de un evaluator autorizat ANEVAR. Documentaţia tehnică privind înscrierea coridorului de expropriere, în baza de date a OCPI Gorj a fost avizată și recepționată cu Procesul-Verbal de Recepţie nr.14 din 05.01.2018, de către Oficiul de Cadastru și Publicitate Imobiliară Gorj. |
| 3. Alte informații | Nu este cazul. |

**Secţiunea a 3-a**

**Impactul socioeconomic al proiectului de act normativ**

|  |  |
| --- | --- |
| 1. Impactul macroeconomic | Prin realizarea și punerea în funcțiune a obiectivului se obține o creștere a producţiei de energie cu 167 GWh/an şi o creștere a puterii instalate cu 40,50 MW. |
| 1^1. Impactul asupra mediului concurenţial şi domeniului ajutoarelor de stat | Proiectul de act normativ nu se referă la acest subiect. |
| 2. Impactul asupra mediului de afaceri | Proiectul de act normativ nu se referă la acest subiect |
| 2^1. Impactul asupra sarcinilor administrative: | Proiectul de act normativ nu se referă la acest subiect. |
| 2^2. Impactul asupra întreprinderilor mici și mijlocii | Proiectul de act normativ nu se referă la acest subiect. |
| 3. Impactul social | Realizarea acestui obiectiv prezintă avantaje tehnice, economice şi sociale, având un impact pozitiv asupra aşezărilor umane şi a altor obiective din vecinătatea ”AHE a râului Jiu pe sectorul Livezeni – Bumbești”. |
| 4. Impactul asupra mediului | Prin realizarea lucrării, România face economii la emisiile de CO2 (datorită promovării unei tehnologii de producere a unei energii din resurse regenerabile E-SRE) în raport cu situaţia alternativă bazată pe folosirea combustibililor convenţionali fosili de: 0,566 tCO2/MWh x 117500 MWh/an = 66505 t CO2/an. |
| 5. Alte informaţii | Nu este cazul. |

**Secţiunea a 4-a**

**Impactul financiar asupra bugetului general consolidat, atât pe termen scurt, pentru anul curent, cât şi pe termen lung (pe 5 ani)**

|  |  |  |  |  |  |  |
| --- | --- | --- | --- | --- | --- | --- |
| **- mii lei -** | | | | | | |
| Indicatori | Anul curent | Următorii 4 ani | | | | Media pe 5 ani |
| 1 | 2 | 3 | 4 | 5 | 6 | 7 |
|  | 2016 | 2017 | 2018 | 2019 | 2020 | 2021 |
| 1. Modificări ale veniturilor bugetare, plus/minus, din care: |  |  |  |  |  |  |
| a) buget de stat, din acesta: |  |  |  |  |  |  |
| (i) impozit pe profit |  |  |  |  |  |  |
| (ii) impozit pe venit |  |  |  |  |  |  |
| b) bugete locale: |  |  |  |  |  |  |
| (i) impozit pe profit |  |  |  |  |  |  |
| c) bugetul asigurărilor sociale desociale de stat:  (i) contribuții de asigurări |  |  |  |  |  |  |
| 2. Modificări ale cheltuielilor bugetare, din care: |  |  |  |  |  |  |
| a) buget de stat, din acesta |  |  |  |  |  |  |
| (i) cheltuieli de personal |  |  |  |  |  |  |
| (ii) bunuri şi servicii |  |  |  |  |  |  |
| b) bugete locale: |  |  |  |  |  |  |
| (i) cheltuieli de personal |  |  |  |  |  |  |
| (ii) bunuri şi servicii |  |  |  |  |  |  |
| c) bugetul asigurărilor sociale de stat:  (i) cheltuieli de personal  (ii) bunuri și servicii |  |  |  |  |  |  |
| 3. Impact financiar, plus/minus, din care: |  |  |  |  |  |  |
| a) buget de stat |  |  |  |  |  |  |
| b) bugete locale |  |  |  |  |  |  |
| 4. Propuneri pentru acoperirea creșterii cheltuielilor bugetare |  |  |  |  |  |  |
| 5. Propuneri pentru a compensa reducerea veniturilor bugetare |  |  |  |  |  |  |
| 6. Calcule detaliate privind fundamentarea veniturilor si/sau cheltuielilor bugetare |  |  |  |  |  |  |
| 7. Alte informaţii | Sumelor individuale estimate de către expropriator, aferente despăgubirilor pentru imobilele proprietate privată situate în coridorul de expropriere al obiectivului de racordare la Sistemul Electroenergetic Naţional a Centralei Hidroelectrice Bumbești din cadrul lucrării de utilitate publică de interes naţional ”AHE a râului Jiu pe sectorul Livezeni – Bumbești”, județele Gorj și Hunedoara, situate pe teritoriul administrativ al Orașului Bumbești Jiu, județul Gorj sunt în valoare totală de 660 lei pentru terenurile ce vor fi expropriate. | | | | | |

**Secţiunea a 5-a**

**Efectele proiectului de act normativ asupra legislaţiei în vigoare**

|  |  |
| --- | --- |
| 1. Măsuri normative necesare pentru aplicarea prevederilor proiectului de act normativ:  a) acte normative în vigoare ce vor fi modificate sau abrogate, ca urmare a intrării în vigoare a proiectului de act normativ;  b) acte normative ce urmează a fi elaborate în vederea implementării noilor dispoziții | Proiectul de act normativ nu se referă la acest subiect. |
| 1^1 Compatibilitatea proiectului de act normativ cu legislaţia în domeniul achiziţiilor publice:   1. impact legislativ – prevederi de modificare și completare a cadrului normativ în domeniul achizițiilor publice, prevederi derogatorii; 2. norme cu impact la nivel operațional/thnic – sisteme electronice utilizate în desfășurarea procedurilor de achiziție publică, unități centralizate de achiziții publice, structură organizatorică internă a autorităților contractante. | Proiectul de act normativ nu se referă la acest subiect. |
| 2. Conformitatea proiectului de act normativ cu legislaţia comunitară în cazul proiectelor ce transpun prevederi comunitare | Proiectul de act normativ nu se referă la acest subiect. |
| 3. Măsuri normative necesare aplicării directe a actelor normative comunitare | Proiectul de act normativ nu se referă la acest subiect. |
| 4. Hotărâri ale Curții de Justiție a Uniunii Europene | Proiectul de act normativ nu se referă la acest subiect. |
| 5. Alte acte normative şi/sau documente internaţionale din care decurg angajamente | Proiectul de act normativ nu se referă la acest subiect. |
| 6. Alte informaţii | Nu este cazul. |

**Secţiunea a 6-a**

**Consultările efectuate în vederea elaborării proiectului de act normativ**

|  |  |
| --- | --- |
| 1. Informaţii privind procesul de consultare cu organizaţii neguvernamentale, institute de cercetare şi alte organisme implicate | Proiectul de act normativ nu se referă la acest subiect. |
| 2. Fundamentarea alegerii organizaţiilor cu care a avut loc consultarea, precum şi a modului în care activitatea acestor organizaţii este legată de obiectul proiectului de act normativ | Proiectul de act normativ nu se referă la acest subiect. |
| 3. Consultările organizate cu autorităţile administraţiei publice locale, în situaţia în care proiectul de act normativ are ca obiect activităţi ale acestor autorităţi, în condiţiile Hotărârii Guvernului nr. 521/2005 privind procedura de consultare a structurilor asociative ale autorităţilor administraţiei publice locale la elaborarea proiectelor de acte normative | Proiectul de act normativ nu se referă la acest subiect. |
| 4.Consultările desfăşurate în cadrul comisiilor interministeriale, în conformitate cu prevederile Hotărârii Guvernului nr. 750/2005 privind constituirea consiliilor interministeriale permanente | Proiectul de act normativ nu se referă la acest subiect. |
| 5. Informaţii privind avizarea de către  a) Consiliul Legislativ  b) Consiliul Suprem de Apărare a Ţării  c) Consiliul Economic şi Social  d) Consiliul Concurenţei  e) Curtea de Conturi | Proiectul de act normativ va fi supus avizului Consiliului Legislativ și Consiliul Economic şi Social. |
| 6. Alte informaţii | Nu este cazul. |

**Secţiunea a 7-a**

**Activităţi de informare publică privind elaborarea şi implementarea priectului de act normativ**

|  |  |
| --- | --- |
| 1.Informarea societăţii civile cu privire la necesitatea elaborării proiectului de act normativ | Au fost indeplinite procedurile prevazute de Legea nr. 52/2003privind transpareța decizională în administrația publică, republicată,cu modificările și completările ulterioare. Proiectul de act normativ a fost publicat pe site-ul [www.energiei.gov.ro](http://www.energiei.gov.ro). |
| 2.Informarea societăţii civile cu privire la eventualul impact asupra mediului în urma implementării proiectului de act normativ, precum şi efectele asupra sănătăţii şi securităţii cetăţenilor sau diversităţii biologice | Proiectul de act normativ nu se referă la acest subiect. |
| 3. Alte informaţii | Nu este cazul. |

**Secţiunea a 8-a**

**Măsuri de implementare**

|  |  |
| --- | --- |
| 1. Măsurile de punere în aplicare a proiectului de act normativ de către autorităţile administraţiei publice centrale şi/sau locale – înfiinţarea unor noi organisme sau extinderea competenţelor instituţiilor existente | Proiectul de act normativ nu se referă la acest subiect. |
| 2. Alte informaţii | Nu este cazul. |

Faţă de cele prezentate,în temeiul art. 108 din Constituţia României, republicată, al art.2 alin.(3) lit.d, al art.5 alin.(1) şi al art.32 din Legea nr.255/2010 privind exproprierea pentru cauză de utilitate publică, necesară realizării unor obiective de interes naţional, judeţean şi local, cu modificările şi completările ulterioare, s-a elaborat alăturatul proiect de Hotărâre a Guvernului privind aprobarea amplasamentului şi declanşarea procedurilor de expropriere a imobilelor proprietate privată care constituie coridorul de expropriere al obiectivului de racordare la Sistemul Electroenergetic Naţional a Centralei Hidroelectrice Bumbești situat pe amplasamentul lucrării de utilitate publică și interes național ”Amenajarea

hidroenergetică a râului Jiu pe sectorul Livezeni – Bumbești”, județele Gorj și Hunedoara pe care, dacă sunteţi de acord, vă rugăm să-l aprobați.

**MINISTRUL ENERGIEI**

**Anton ANTON**

**AVIZĂM:**

**VICEPRIM-MINISTRU**

**MINISTRUL MEDIULUI**

**Grațiela Leocadia GAVRILESCU**

|  |  |
| --- | --- |
| **MINISTRUL APELOR ȘI PĂDURILOR**  **Ioan DENEȘ** | **MINISTRUL FINANȚELOR PUBLICE**  **Eugen Orlando TEODOROVICI** |

|  |
| --- |
| **MINISTRUL JUSTIȚIEI**  **Tudorel TOADER** |